Xi’an

Xi'an har også andre betydninger.
Xi'an eller Xian (kinesisk 西安; pinyin: Xī'ān, Wade-Giles: Hsi-An, postalromanisering: Sian; bokstavelig betydning: «Den vestlige fred», mens benevnelsen Xijing også henleder på statusen som «vestlig hovedstad»; historisk kjent som Chang'an) er en kinesisk storby som er hovedstad i provinsen Shaanxi i det nordlige Kina. Den er en subprovinsiell by. 

Befolkningen innen bygrensene anslås (2004) til 3 481 000, men hele det subprovinsielle området har 6,62 millioner innbyggere.

Byen ligger på Guanzhongsletten i den sørlige sentrale Shaanxi. Xi'an markerer den østlige enden av Silkeveien. I dag betjenes byen av Xi'an Xianyang internasjonale lufthavn.

Byen har tidligere vært hovedstad i riket under flere dynastier under navnet Chang'an.

Byen er mest kjent for det 2200 år gamle gravvokteranlegget nær keiser Qin Shi Huangdis grav, med flere tusen terrakottasoldater, noen kilometer utenfor bykjernen.

Administrative enheter 

Den subprovinsielle by Xi'an har jurisdiksjon over 11 distrikter (区 qū) og 2 fylker (县 xiàn).

Noen av de mest kjente stedene i og nær Xi'an 
På grunn av byens mange historiske monumenter og en mengde gamle ruiner og graver i nærheten, har turisme vært en viktig del av den lokale økonomien, og Xi'an-regionen er et av de mest populære turistmålene i Kina.

 Xi'ans bymur ble bygd mellom 1374 og 1378  under det tidlige Ming-dynastiet, og ble reparert og renovert i 1980-årene. Den er den største for det meste originale bymur i Kina. Med en samlet lengde på 13,6 km omslutter den helle Xi'ans indre by. Byggverket er en innmurt jordvoll. Bredden ved sokkelen er 18 m og på kronen er 12 m bred. Den er også 12 m høy. Fire byporter (nordporten, vestporten, sørporten og østporten) gav trygg kontroll ved hele muren som var omgitt av en vollgrav med klappbroer kun ved portene. Disse broene ble felt ned hver morgen til signalet fra et klokketårn, og trukket opp på signal fra  trommetårnet. Klokketårnet og trommetårnet, ligger begge ved byens sentrale akse
 Mausoleet til Qin Shi Huang og hans terrakottahær ligger 40 km øst for sentrum. Dette er en samling på mer enn 8000 terrakottaskulpturer som viser hærene til Qin Shi Huang, den første keiseren i Kina. Det er en form for begravelseskunst begravd sammen med keiseren for å beskytte han i sitt neste liv
 Byens muslimske kvarter, som er hjemmet til den store moskeen i Xi'an
 Den store villgåspagoden og Den lille villgåspagoden er begge spektakulære tårn, og begge er godt over 1000 år gamle og har overlevd store jordskjelv. Førstnevnte er ved siden av et stort torg med den største fontenen i Asia som projiserer vann høyt opp i luften, stiger og faller i takt med musikk under en av de daglige forestillingene (vanligvis ved middagstid og like etter solnedgang). De beskyttet buddhistiske skrifter tidligere
 Stele-skogen er kjent for sine mange historiske inskripsjoner og steinverk
 Famen-tempelet og dets ruvende pagode ligger 120 kilometer vest for Xi'an 
 Xi Ming-tempelet 
 Wolong-tempelet ved Kaitong-banen 
 Xingjiao-tempelet ved Shaolin Yuan (der Xuanzangs grav ligger) 
 Jianfu-tempelet 
 Blue Dragon Temple 
 Wangji-tempelet 
 Banpo neolitiske landsby ligger i utkanten av selve byen 
 Shaanxi History Museum har en stor samling av gjenstander både moderne og eldgamle. Mount Zhongnan (终 南山) Mount Li 
 Huaqing varme kilde, ved foten av Mt. Li, har en historie på 6000 år, det tilstøtende Huaqing-palasset har en historie på 3000 år. Rangert blant de hundre berømte hagene i Kina, har det også status som en nasjonal kulturvernminnesenhet og et nasjonalt naturskjønt område
 Daming Palace National Heritage Park, stedet for den tidligere kongelige residensen til keiserne fra Tang-dynastiet
 Great Tang All Day Mall (大唐 不夜城), [108] en kulturell og kommersiell gate. Den sentrale landskapsveien er en gågate med skulpturlandskap på 1500 meter, som er distribuert med ni grupper av tematiske gruppeskulpturer, som keisere, historiske figurer, heroiske historier, klassiske kunstverk og så videre

Samferdel

Fly 
Xi'an betjenes av Xi'an Xianyang internasjonale lufthavn.

Jernbane 
I Xi'an stanser togene på Longhaibanen, Kinas viktigste jernbanelinje i øst-vest-retning, som løper fra Lianyungang til Lanzhou via blant annet Xuzhou, Kaifeng, Zhengzhou, Luoyang og Baoji.

Veitrafikk 
Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan.

Kinas riksvei 210 løper gjennom området. Riksveien begynner i Baotou i Indre Mongolia, fører gjennom Yan'an, Xi'an, Chongqing og Guiyang og ender opp i Nanning i Guangxi.  

Kinas riksvei 211 har sluttpunkt i Xi'an. Den fører fra Yinchuan i den autonome region Ningxia Hui, gjennom det østlige Gansu og til Xi'an. 

Kinas riksvei 310 går gjennom området. Denne viktige trafikkåren begynner i Lianyungang i Jiangsu, går vestover og ender i Tianshui i provinsen Gansu. Den går innom større byer som Xuzhou, Shangqiu, Kaifeng, Zhengzhou, Luoyang og Xi'an.

Kinas riksvei 312 løper gjennom området. Den fører fra Shanghai og ender på grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.

Referanser

Eksterne lenker 
 
 Xi'an National Hi-tech Development Zone

 
Silkeveien